मुबारिकपुर (ऊना)। उपमंडल अंब में उच्च न्यायालय के आदेशों को ताक पर रखकर संस्थानों के प्रचार के लिए हरे-भरे पेड़ों का सीना छलनी किया जा रहा है। मुख्य मार्गों के किनारे उगे पेड़ों में कोई ऐसा पेड़ होगा, जिस पर संस्थानों की ओर से बोर्ड न टांगे गए हों। ऐसा ही नजारा देखने को मिलता है कि ऊना वन मंडल की भरवाईं बीट के सिद्ध चलेहड़ में। यहां रोड के किनारे उगे पेड़ों पर कीलें ठोक-ठोक कर उन पर संस्थानों का प्रचार करने को बोर्ड टांगे गए हैं। हालत ऐसी है कि संस्थानों की ओर से बेरोकटोक अपने होर्र्डिंग्स और बोर्ड टांगे जा रहे हैं।